Іс №2-329-2015

 Ш Е Ш І М

Қазақстан Республикасының атынан

 27 сәуір 2015 жыл Жаңатас қаласы.

 Жамбыл облысы Сарысу аудандық сотының құрамында төрағалық етуші судья: Бекеева Ж.Т., хатшылықта: Б.Оспанбеков, прокурордың көмекшісі Б.Қалмұратовтың қатысуымен аудандық соттың ғимаратындағы сот мәжілісі залында ашық сот отырысында талапкер «Жамбыл облысы әкімдігінің табиғи ресурстар және табиғат пайдалануды реттеу басқармасының Сарысу ормандарды және жануарлар дүниесін қорғау жөніндегі мекемесі» коммуналдық мемлекеттік мекемесінің жауапкер Шойынбеков Болат Ерубаевичтен залалды өндіру туралы талап арызы бойынша қозғалған азаматтық істі қарап,

А Н Ы Қ Т А Ғ А Н Ы:

Талапкердің талабына сай, Байқадам орманшылығының аға орманшысы Қ.Жапақовтың 07.01.2015 жылғы ЖӨД-150251 нөмірлі хаттамасымен мекеме басшысының 09.01.2015 жылғы 15202 нөмірлі қаулысы бойынша 19 820 теңге айыппұл және ҚР-ның орман заңнамасын бұзудан келтірілген залалдың мөлшерін есептеуге арналған базалық ставкаларды бекіту туралы ҚР-сы Үкіметінің 31.05.2007 жылғы №441 қаулысын негізге алып, 2 973 теңге залал айыппұл мөлшері шығарылған.

Бірақ жауапкер көрсетілген ақшаны өз еркімен мерзімінде төлемегендіктен жалпы сомасы 22 793 теңгені өндіруді соттан сұранған.

Талапкер өкілі Әлмен Н.Ә. сотқа белгісіз себеппен сот отырысына келмеді, бірақ істе оның сотқа шақыру қағазын алғаны туралы мәліметтің барлығын ескеріп, талапкер өкілінің сотқа келмеу себебін дәлелсіз деп сот таныды.

 Қазақстан Республикасының Азаматтық іс жүргізу кодексінің (әрі қарай - АІЖК) 187-бабының 4-бөліміне сай, сот отырысының уақыты мен орны туралы тиісінше хабарланған іске қатысушы адамдардың қайсыбірі келмеген жағдайда, егер олардың келмеу себептері дәлелсіз деп танылса, сот істі қарауға құқылы.

Жауапкердің нақты тұрғылықты мекенжайын анықтау сот мәжілісі кезінде мүмкін болмады. Талап арыз оның соңғы талапкерге белгілі мекенжайы бойынша: Жамбыл облысы Сарысу ауданы Жаңатас қаласы, Сара Есова көшесі №5-үй, №1-пәтер бойынша берілген. Алайда, бұл мекенжай бойынша жауапкердің тұрып жатқандығы сотқа белгісіз, себебі жауапкерден сотқа шақыру қағазын алғандығы туралы хабарлама түскен жоқ.

ҚР-ның АІЖК-нің 135-бабының 1-тармағында жауапкердiң iс жүзiнде болған жерi белгiсiз болған жағдайда тұрғын үй-пайдалану ұйымының, жергiлiктi өзiн-өзi басқару органының, немесе жауапкердiң соңғы белгiлi тұрғылықты жерi бойынша тиiстi атқарушы органның немесе оның соңғы белгiлi жұмыс орны бойынша әкiмшiлiктiң шақыру қағазын немесе өзге де хабарлауды, шақыруды алғанын куәландыратын жазбамен олар сотқа келiп түскеннен кейiн сот iстi қарауға кiрiседi делінген.

Осы заңның талабын орындау мақсатында сот, Жаңатас қаласының әкіміне жауапкерді сотқа шақыру қағазы, хабарлама мен талап арыз көшірмесі жолданып, бұл мекемеден хабарламаны алғандығы туралы мәлімет алынған соң, істі сот мәжілісінде тараптардың қатысуынсыз қарау мүмкін деп санады.

Сот, іс құжаттарын зерттеп, талап арыз негізді болғандықтан толық көлемде қанағаттандыруға жатады деп шешті.

 Қазақстан Республикасының Азаматтық кодексінің 917-бабының талабына сай, азаматтар мен заңды тұлғалардың мүліктік немесе мүліктік емес игіліктері мен құқықтарына заңсыз іс-әрекеттермен (әрекетсіздікпен) келтірілген (мүліктік және (немесе) мүліктік емес) зиянды, оны келтірген тұлға толық көлемінде өтеуге тиіс.

Жоғарыда көрсетілгендердің негізінде және Қазақстан Республикасының Азаматтық іс жүргізу кодексінің 217-219,221,223,229,232 және 235-баптарының талаптарын басшылыққа алып, сот

Ш Е Ш І М Е Т Т І:

Талапкер «Жамбыл облысы әкімдігінің табиғи ресурстар және табиғат пайдалануды реттеу басқармасының Сарысу ормандарды және жануарлар дүниесін қорғау жөніндегі мекемесі» КММ-нің жауапкер Б.Шойынбековтен залалды өндіру туралы талап арызы толық көлемде қанағаттандырылсын.

Жауапкер Шойынбеков Болат Ерубаевичтен мемлекетке келтірілген залал үшін 22 793 теңге, баж салығына 684, ал барлығы 23 477 (жиырма үш мың төрт жүз жетпіс жзеті) теңге мемлекет пайдасына өндірілсін.

Шешімге наразы жаққа, оның көшірмесін алған кезден бастап, он бес күн ішінде Жамбыл облыстық сотының азаматтық және әкімшілік істер жөніндегі апелляциялық сот алқасына осы сот арқылы апелляциялық шағым беру немесе наразылық келтіру еріктілігі түсіндірілсін.

Төрағалық етуші: Бекеева Ж.Т.